Pozivaju se građani s prebivalištem u Gradu Puli, pravne osobe sa sjedištem u Gradu Puli i Gradonačelnik, da dostave prijedloge kandidata kojima bi se kao zaslužnim osobama uručila javna priznanja Grada Pule u 2021. godini.

Javna priznanja Grada Pule su:

1) Nagrada Grada Pule

- dodjeljuje se istaknutim pojedincima koji su svojim višegodišnjim radom i posebnim uspjesima u unapređivanju gospodarstva, znanosti, kulture, tjelesne i tehničke kulture, odgoja, obrazovanja, zdravstva, socijalne skrbi, zaštite čovjekova okoliša ili u pružanju humanitarne i druge pomoći, dali značajan doprinos razvitku i ugledu Grada Pule.

2) Grb Grada Pule

- dodjeljuje se pojedincima za postignute izvanredne rezultate i osobite uspjehe ostvarene u 2020. godini.

3) Povelja Grada Pule

- dodjeljuje se pravnim osobama: trgovačkim društvima, ustanovama ili udrugama za izvanredne rezultate i osobite uspjehe u radu.

4) Povelja “Počasni građanin Grada Pule”

- dodjeljuje se kao posebna počast pojedincima koji nisu stanovnici Grada Pule, a svojim su osobnim doprinosom zadužili Grad Pulu i njegove građane, značajno pomažući napredak i razvoj Grada Pule te suradnju s drugim gradovima u zemlji i inozemstvu.

NAPOMENA: Prijedlog kandidata mora biti potpisan od predlagatelja, obrazložen i po mogućnosti popraćen dokumentacijom kojom se dokazuju navodi iz prijedloga i obrazloženja.

PRIJEDLOZI KANDIDATA PODNOSE SE do 15. prosinca 2020. godine (utorak)

NA ADRESU:

GRAD PULA-POLA

Odbor za dodjelu nagrada i drugih priznanja

52100 PULA

Forum br. 1